Koma-vrou skenk geboorte aan dogtertjieDie jong vrou wat vir nagenoeg vier maande in ŉ koma was terwyl sy swanger was, het die week aan ŉ gesonde babadogtertjie geboorte gegee. Rapport berig dat Didi van der Merwe Dinsdag op 34 weke geboorte gegee het aan Yalinka. Sy is sonder ŉ keisersnee en binne 20 minute gebore en het 2,7kg geweeg. Van der Merwe was op 3 Oktober, tien dae na haar troue, in ‘n grusame motorongeluk. Sy het breinbeserings opgedoen en was sedertien in ŉ semi-koma. Sy was sowat vier maande swanger ten tyde van die ongeluk. Van der Merwe is nou by haar volle bewussyn maar kan nog nie praat nie. Lees meer hier.